Ҡарамышева Таңһылыу Фаяз ҡыҙы

Ҡарамышева Таңһылыу Фаяз ҡыҙы (псевдонимы Таңһылыу Ҡарамыш (3 март 1948 йыл — 26 февраль 2026 йыл) — башҡорт шағиры. 1984 йылдан СССР Яҙыусылар союзы ағзаһы. Башҡортостан Республикаһының атҡаҙанған мәҙәниәт хеҙмәткәре (2001). Рәми Ғарипов исемендәге премия лауреаты.

 Биографияһы 
Таңһылыу Фаяз ҡыҙы Ҡарамышева 1948 йылдың 3 мартында Башҡорт АССР-ының Бөрйән районы Байназар ауылында тыуған.

Өфөләге 1-се башҡорт интернат-мәктәбен, 1971 йылда Башҡорт дәүләт университетын тамамлай.

Хеҙмәт юлын «Башҡортостан ҡыҙы» журналында башлай. Артабан СССР фәндәр академияһының Башҡортостан филиалы Тарих, тел һәм әҙәбиәт институтында кесе ғилми хеҙмәткәр булып алты йыл эшләй. «Ленинсы», «Башҡортостан пионеры», «Һәнәк», «Ағиҙел» журналдарында ла эшләй. Үҙгәртеп ҡороу йылдарында «Йәшлек» гәзитен ойоштороуға күп көс һала, мөхәррир урынбаҫары була. Артабан «Урал» башҡорт халыҡ үҙәгенең яуаплы сәркәтибе вазифаһын да алып бара.

1993 йылдан ул йәштәр журналы «Шоңҡар» журналын ойоштороп сығарыуҙа ҡатнаша. 1994 йылдан баҫманың баш мөхәррире була.

Оҙаҡ йылдар дауамында республика матбуғатында эшләй. «Шоңҡар» журналының беренсе баш мөхәррире.

 Китаптары 
 Саҡыр мине. Шиғырҙар. Өфө, 1981, 47 бит.
 Ҡосағыңа ал, тормош. Шиғырҙар. Өфө, 1985, 96 бит.
 Тиҫтерҙәрем. Шиғырҙар. Поэма. Өфө, 1988, 80 бит.
 Гөлләмә. 1993 йыл.
 Күңелем доғалары. 1998 йыл
 Донъя — даръя. 2008 йыл.
 Сәскәле йән. 2008 йыл.
 Сәғәҙәт сәәғәте. 2011 йыл.
 Мәңгелек сәфәр. 2014 йыл.
 Көҙ йәйе. 2016 йыл.

 Ваҡытлы матбуғатта баҫылған әҫәрҙәре 
 «Яралғанбыҙ донъяға Үҙебеҙ булып ҡалырға». Шиғыр шәлкеме. Башҡортстан гәзите, 2017, 24 ноябрь        «Яралғанбыҙ донъяға Үҙебеҙ булып ҡалырға». , 2017, 24 ноябрь .

 Иҫкәрмәләр 

 Сығанаҡтар 
 Писатели земли башкирской. Справочник / (сост.: Р. Н. Баимов, Г. Н. Гареева, Р. Х. Тимергалина). Переработанное и дополненное второе издание. — Уфа: Китап, 2015. — 672 с. ISBN 978-5-295-06338-1
 Писатели земли башкирской. Справочник / Сост.: Р. Н. Баимов, Г. Н. Гареева, Р. Х. Тимергалина. — Уфа: Китап, 2006. — 496 с.
 Ғәйнуллин М. Ф., Хөсәйенов Ғ.Б. Совет Башҡортостаны яҙыусылары. Биобиблиографик белешмә. Тулыландырылған, төҙәтелгән икенсе баҫма. — Өфө: Башҡортостан китап нәшриәте, 1988. — 400 бит.

 Һылтанмалар 


Категория:Шәхестәр:Бөрйән районы
Категория:СССР Яҙыусылар союзы ағзалары
Категория:Башҡорт яҙыусылары
Категория:Башҡорт шағирҙары
Категория:Башҡортостан тәржемәселәре
Категория:Рәми Ғарипов исемендәге премия лауреаттары
Категория:Башҡорт дәүләт университетын тамамлаусылар
Категория:Башҡортостандың атҡаҙанған мәҙәниәт хеҙмәткәрҙәре
Категория:«Шоңҡар» журналы баш мөхәррирҙәре
Категория:«Башҡортостан ҡыҙы» журналы хеҙмәткәрҙәре
Категория:«Йәншишмә» гәзите журналистары
Категория:«Һәнәк» журналы хеҙмәткәрҙәре
Категория:«Ағиҙел» журналы хеҙмәткәрҙәре
Категория:«Йәшлек» гәзите журналистары
Категория:Башҡорт ҡатын-ҡыҙҙары